קבוצת הנערים לאומית של הגליל העליון ניצחה הערב (ראשון) את גלבוע מעיינות צעירים בתוצאה 104-59 ועלתה למאזן של 9 ניצחונות ללא הפסדים כל זאת שלושה ימים לפני משחק העונה בחוץ מול עמק יזרעאל שמגיעה עם מאזן זהה.
שחקני הנערים שידעו שמולם יריבה שעדיין לא ניצחו פתחו חזק וכבר בסיום הרבע הראשון הובילו 29-19, משחק ההתקפה הטוב נמשך ברבע השני אבל ההגנה של הגליל לא תיפקדה ובסיום המחצית 55-40.
ברבע השלישי העלו שחקני הגליל את האגרסיביות בהגנה ואיפשרו לשחקני הגלבוע לקלוע רק 4 נקודות, יש לציין ששחקנה המוביל של הקבוצה היריבה ירד לספסל מה שאיפשר לשחקני הגליל להגדיל את הפער ברבע האחרון עד לתוצאה הסופית.
מאזן 0-9 בליגה, נערים גליל עליון.
נעם כהן: "השגנו את המטרה מהמשחק כאשר רצינו לעבור אותו בשלום בלי פצועים ולהכניס כמה שיותר שחקנים לעניינים לקראת סדרת המשחקים החשובה שמצפה לנו בשבועיים הקרובים. אנחנו קבוצה שאוהבת אתגרים וביום רביעי בנהלל יש לנו אחד גדול".
גורם מרכזי בהצלחה של הקבוצה. עידו דהן.